open-index/open-wikipedia-markdown huggingface dataset:
מפרץ סלצברגר

ממוזער|240px|מפת מיקום של מפרץ סלצברגר.
**מפרץ סלצברגר** (באנגלית: **Sulzberger Bay**) הוא מפרץ בין האי פישר, אנטארקטיקה, לאי פולמר, לאורך חוף ארץ אדוארד השביעי. המפרץ התגלה על ידי המשלחת הראשונה של ריצ'רד בירד לאנטארקטיקה ב-5 בדצמבר 1929, ובירד קרא לו על שם ארתור הייס סלצברגר, מו"ל הניו יורק טיימס, שתמך במשלחות בירד בשנים 1929–1930 ו-1933–1935.

מפרץ סלצברגר חודר אל קדמת מדף הקרח סלצברגר (), מדף קרח, שאורכו כ-137 ק"מ ורוחבו כ-80 ק"מ והוא גובל בחוף ארץ מרי בירד בין חצי האי אדוארד השביעי וחצי האי גסט. מדף הקרח נצפה ומופה בקווים גסים על ידי משלחת בירד לאנטארקטיקה (1930-1928).

**אגן סלצברגר** () הוא אגן תת-ימי על מדף הקרח רוס המרכזי, שקיבל את שמו מקרבתו אל מפרץ סלצברגר.

## היווצרות קרחונים
מדף הקרח הוציא קרחונים תוך יום מרעידת האדמה והצונמי בסנדאי (2011). מדענים מקשרים את הינתקות הקרח לצונאמי, שהגיע אל מדף הקרח, במרחק כ-13,6 ק"מ ממרכז רעש האדמה. הקרחון העיקרי היה בערך בשטחו של האי מנהטן. השטח הכולל שהקרחונים ניתקו ממדף הקרח מגיע לקרוב ל-125 ק"מ. קטע זה של המדף לא זע מאז 1946.

## קישורים חיצוניים

*Japan's Tsunami Rips Icebergs Double the Size of Manhattan From Antarctica
*Tsunami Broke Antarctic Ice Shelf — Discovery News
*Japan Tsunami Broke Off Icebergs in Antarctica — Wired.com

## הערות שוליים

סלצברגר
ראול דה תומאס

**ראול דה תומאס גומס** (בספרדית: **Raúl de Tomás Gómez** נולד ב-17 באוקטובר 1994) הוא כדורגלן ספרדי המשחק בעמדת החלוץ בראיו ואייקאנו מהלה ליגה.

## קריירת מועדונים
דה תומאס נולד במדריד לאם ממוצא דומייקנית.

### ריאל מדריד
הוא הצטרף למחלקת הנוער של ריאל מדריד ב-2004. הוא שיחק את משחקו הראשון בנוער ב-8 באפריל 2012.

דה תומאס כבש את השער המקצועי הראשון במחלקת הנוער ב-4 בדצמבר 2013, כאשר כבש את השער הראשון בניצחון ריאל מדריד 2–3 על ז'ירונה.

ביולי 2014 ראול דה תומאס הוכלל בקבוצה הבוגרת של ריאל מדריד אשר יצאה למסע קדם עונה, הוא ערך את הופעתו הראשונה בקבוצה הבוגרת ב-29 באוקטובר כאשר החליף את כרים בנזמה בניצחון ריאל מדריד 1–4 בגביע המלך הספרדי.

#### השאלות
בסוף עונת 2014–2015 ראול הושאל לקורדובה, כששנה מאוחר יותר הוא עבר בהשאלה לריאל ואיאדוליד מהליגה השנייה.

ב-1 בספטמבר 2017, דה תומאס הושאל לראיו ואייקאנו שם חווה הצלחה רבה. ראול סיים את העונה כמלך שערי ליגת המשנה בספרד עם 24 שערים, הכוללים שלושער מול ראוס דפורטיו, קולטורל לאונסה ולה הויה לורקה. דה תומאס היה לכוח משמעותי בזכייה של ראיו באליפות ליגת המשנה והעפלה לליגה הראשונה.

ב-17 ביוני 2018, דה תומאס חתם על חוזה חדש עם ריאל מדריד עד לשנת 2023, כשחודשיים לאחר מכן הוא הושאל פעם נוספת לראיו ואייקאנו.

דה תומאס כבש את שערו הראשון בליגה הספרדית הראשונה ב-22 בספטמבר 2018, בהפסד 1–5 של ראיו לדפורטיבו אלאבס. ראול כבש את השלושער הראשון שלו בליגה הספרדית ב-11 בינואר 2019, כשהוא מסיים את העונה עם 14 שערי ליגה ב-33 משחקים. קבוצתו ראיו ואייקאנו ירדה ליגה במהלך העונה.

ב-4 ביולי 2019, חתם דה תומאס בבנפיקה ליסבון עבור 20 מיליון יורו. הוא היה שותף לזכייה של הקבוצה בסופר קאפ הפורטוגלי.

ב-9 בינואר 2020, לאחר חצי עונה בבנפיקה, חתם דה תומאס לשש וחצי שנים באספניול. באותו היום, ערך דה תומאס את הופעת הבכורה שלו, בה גם כבש את שערו הראשון במועדון ועזר לקבוצתו לנצח את ויאראיל במסגרת הלה ליגה. גם במשחקו השני כבש דה תומאס שער ובמהלך ארבעת משחקיו הראשונים במועדון הצליח דה תומאס לכבוש שערים. בסך הכל סיים את עונת 2021/2022 עם 17 שערי ליגה ועזר לאספניול להישאר בליגה.

בינואר 2023 חזר דה תומאס לראיו ואייקאנו. ב-22 ביולי 2025 הושאל לאל-וואקרה מליגת העל הקטרית.

## תארים
### בנפיקה ליסבון
* הסופר קאפ הפורטוגלי: 2020

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ריאל מדריד
קטגוריה:כדורגלני ראיו ואייקאנו
קטגוריה:כדורגלני בנפיקה ליסבון
קטגוריה:כדורגלני אספניול
קטגוריה:כדורגלני נבחרת ספרד
קטגוריה:מדריד: כדורגלנים
קטגוריה:ספרדים שנולדו ב-1994
There's Nothing Holdin' Me Back

"**There's Nothing Holdin' Me Back**" (בעברית: "**דבר לא יעצור בעדי**") הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השני שלו, Illuminate. השיר יצא לאור ב-20 באפריל 2017, כסינגל השלישי מתוך האלבום.

עם יציאתו, נכנס השיר אל המקום ה-6 במצעד הבילבורד הוט 100.

## רקע וכתיבה
עם השיר הופיע מנדס במהלך סיבוב ההופעות "Illuminate World Tour" שהתקיים בשנת 2017. כמו כן, הקליפ המלא של השיר פורסם בערוץ היוטיוב שלו ב-20 ביוני 2017, וצבר למעלה מ-800 מיליון צפיות בסך הכל. בקליפ מגלמת השחקנית אלי באמבר את מושא אהבתו של הזמר.

בסמוך לצאתו על השיר לרשת הזרמת המדיה ספוטיפיי.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירי לפידים
קטגוריה:שירי פולקטרוניקה
קטגוריה:שירי יהלום בברזיל
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
In My Blood

**In My Blood** (בעברית: **בתוך הדם שלי**) הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השלישי שלו, *[[Shawn Mendes]]*. השיר יצא לאור ב-22 במרץ 2018, כסינגל הראשון מתוך האלבום.

עם יציאתו, נכנס השיר אל המקום ה-11 במצעד הבילבורד הוט 100.

## רקע וכתיבה
הפעם הראשונה בה שון מנדס הופיע עם השיר הייתה ב-28 במרץ 2018, במהלך תוכנית הטלוויזיה "The Late Late Show with James Corden". לאחר מכן, ב-12 באפריל באותה השנה, הופיע עם השיר במהלך טקס פרסי אקו.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים על מחלות והפרעות
קטגוריה:בלדות פופ
קטגוריה:בלדות רוק
קטגוריה:שירי פופ רוק
קטגוריה:סינגלים שהגיעו למקום הראשון בהונגריה
קטגוריה:זוכי פרס בחירת הנוער: שירים
קטגוריה:סינגלים בהוצאת ריפבליק רקורדס
Oh Cecilia (Breaking My Heart)

"****" הוא סינגל שהוקלט על ידי הלהקה דה ואמפס, ביחד עם הזמר-יוצר הקנדי שון מנדס. השיר יצא לאור ב-12 באוקטובר 2014, כסינגל החמישי והאחרון מתוך האלבום, Meet the Vamps.

השיר הגיע למקום התשיעי במצעד הסינגלים הבריטי.

## רקע וכתיבה
השיר נכתב על ידי פול סיימון, קונור בול, טריסטן אוונס, ג'יימס מקווי, בראדלי סימפסון, אמיונד, אספן לינד וכריס מישד, הולחן על ידי סיימון והופק על ידי אספיונאז' ואנדרו ויליאמס. הקליפ הרשמי שיצא עבור השיר, צבר למעלה מ-72 מיליון ציפות.

בסמוך לצאתו עלה השיר לרשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי The Vamps
קטגוריה:שירי שון מנדס
קטגוריה:שירים באנגלית
Music to Watch Boys To

**Music to Watch Boys To** הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, *[[Honeymoon]]*. השיר יצא לאור ב-11 בספטמבר 2015, כסינגל השני מתוך האלבום.

השיר הגיע למקום ה-117 במצעד השירים שבצרפת, וה-17 במצעד השירים שבשוודיה.

## רקע וכתיבה
השיר נכתב על ידי לנה דל ריי וריק נואלס והופק על ידי דל ריי, נואלס וקירון מנזיס. השיר יצא לאור כסינגל השני והאחרון מתוך האלבום, לאחר ש-"High by the Beach", יצא כסינגל הראשון מתוכו. השיר מכיל בתוכו את סגנון הבארוק פופ, דרים פופ וטריפ הופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## ביקורת
"Music to Watch Boys To" זכה לביקורות חיוביות מטעם מבקרי המוזיקה, שטענו כי ההפקה הסוריאליסטית שלו תורמת מאוד לאלבום. חלק טענו שחסר משהו בקצב שלו. *[[Metacritic]]* דירגו את השיר כשיר הטוב ביותר מ-*[[Honeymoon]]*. איימי דייווידסון מ-*Digital Spy* אמרה שיש לשיר "שם מפתה והוא משופע מאוד".

מליסה מרס מאנטרטיינמנט ויקלי כתב כי "קשה לדעת מה מדליק ומניע את לנה דל ריי בעת יצירת המוזיקה שלה לאחר שמיעת השיר".

## מיקומי שיא

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי ריק נואלס
קטגוריה:שירי דרים פופ
ליב דוסון

**ליב דוסון** (באנגלית: **Liv Dawson**; נולדה ב-7 באוגוסט 1998) היא זמרת-יוצרת בריטית.

## ביוגרפיה
דוסון נולדה ב-7 באוגוסט 1998 בשפרטון  שבממלכה המאוחדת.

ב-2 בנובמבר 2016, היא הוציאה את אלבום המוזיקה הראשון שלה, *Open Your Eyes*.

ב-16 בנובמבר 2018, היא הוציאה את אלבום המוזיקה השני שלה, *Bedroom*.

## קישורים חיצוניים
* 

## הערות שוליים

קטגוריה:זמרות-יוצרות בריטיות
קטגוריה:בריטיות שנולדו ב-1999
קטגוריה:בריטים שנולדו ב-1999
קרחון רש

**קרחון רש** (באנגלית: **Rush Glacier**) הוא קרחון בדרום האי בראבנט, בארכיפלג פאלמר, למול חצי האי האנטארקטי, שבאנטארקטיקה.  

אורכו של הקרחון 7 קילומטרים, והוא מנקז את המדרונות הצפון מערביים של הרי סולוואי, וזורם לכיוון מערב בין הר אקיאר והר סארנגור ונשפך אל מפרצון בוראגארה, שיוצא אל מפרץ דאלמאן. 

גובהו של הקרחון 516 מטרים מעל פני הים.

## היסטוריה
### גילוי הקרחון

הקרחון מופיע לראשונה במפה של ממשלת ארגנטינה משנת 1953. במפה זו אין לקרחון שם.  

הקרחון צולם מן האוויר על ידי חברת האנטיג אירוסרוויירס בע"מ כשצילמה את חצי האי בשנים 1957–1956, ומופה מתצלומים אלה בשנת 1959.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה. 

הקרחון נקרא על שמו של בנג'מין רש (Benjamin Rush), רופא ופילנתרופ אמריקאי, אשר חתם על הכרזת העצמאות של ארצות הברית.   

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים

* קרחון רש באתר הסקר הגאולוגי של ארצות הברית
* קרחון רש באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון רש
* מפת אזור קרחון רש

## הערות שוליים

רש
קטגוריה:ארצות הברית באנטארקטיקה
אבונג-מבאנג

**אבונג-מבאנג** (בצרפתית: **Abong-Mbang**) היא עיירה שנוסדה ב-28 בנובמבר 1955 וממוקמת באזור המזרח שבקמרון.

## גאוגרפיה
העיירה ממוקמת כ-81 ק"מ מברטואה, בירת האזור וכ-175 ק"מ מיאונדה, בירת קמרון. בנוסף, היא נמצאת על גדות הנהר ניונג .

## אקלים
הטמפרטורה הממוצעת היא 20 מעלות צלזיוס. החודש הכי חם הוא אפריל (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 1,877 מילימטרים בשנה. חודש ספטמבר הוא החודש שיש בו הכי הרבה גשם (318 מ"מ גשם), וחודש ינואר הוא החודש שיש בו הכי פחות גשם (28 מ"מ גשם).

## תנועה ותחבורה
העיירה ממוקמת ליד הכביש האזורי P6 והכביש הלאומי N10.

## לקריאה נוספת

* ''Dictionnaire des villages du Haut-Nyong'', Centre ORSTOM de Yaoundé, juin 1968, 84 p.
* J. Gazel et Ch. Guiraudie, *Notice explicative sur la feuille Abong-Mbang-Ouest : carte géologique de reconnaissance à l'échelle du 1/500.000 : levés effectués de 1954 à 1957*, Direction des mines et de la géologie du Cameroun, 1965, 28 p. + carte


## קישורים חיצוניים

* 
* 

## הערות שוליים

קטגוריה:קמרון: ערים
מגדלי הצעירים

**מגדלי הצעירים** (**מגדלי ארלוזורוב**) הם צמד גורדי שחקים בדרך בגין בתל אביב-יפו. בנייתם החלה בשנת 2012 והסתיימה ב-2021. גובהו של המגדל הדרומי הוא 170 מטרים, והצפוני בגובה 150 מטרים. המגדל הגבוה כולל 46 קומות, בעוד הנמוך מתנשא לגובה של 40 קומות.

## מאפיינים
המגדלים נמצאים בחלקה הצפוני של תוכנית מרכז העסקים הראשי הצפוני של תל אביב בין נתיבי איילון ודרך בגין, בסמוך לתחנת ארלוזורוב של הקו האדום של הרכבת הקלה בתל אביב. הם תוכננו על ידי משרד האדריכלים יסקי מור סיון. הם בעלי חתך אליפטי, ומבנה משותף בחמש הקומות הראשונות בעל חתך גלי. מאפיין בולט בעיצוב המבנה הן קורות לבנות אופקיות העוטפות את המבנה בכל קומה, ומתכתבות אדריכלית עם סגנון הבאוהאוס התל אביבי, ועם פרויקטים נוספים בתכנון המשרד ברחבי העיר. שני המגדלים מחוברים ביניהם בגשר שנמצא בקומות 35–37.

סך כל שטח המבנה הוא 91,000 מטר רבוע והוא כולל 486 יחידות דיור בנות שניים עד חמישה חדרים, משרדים, שטחי מסחר וגני ילדים. 48 יחידות דיור הוקצו לדיור בר-השגה.

## היסטוריה
תוכנית מרכז העסקים הראשי הצפוני של תל אביב אושרה לראשונה ב-2009, וב-2010 החלה התארגנות של קבוצת רכישה שנוהלה על ידי קבוצת חג'ג' וענבל אור. ב-2011 נבחרה חברת דורי בנייה לביצוע הפרויקט.

הבנייה שהייתה אמורה להסתיים עד 2016 החלה ב-2012, אך התעכבה, בין השאר בגלל המתנה להיתר בנייה, העתקת תשתיות חשמל ועקב קשיים כלכליים של חברת דורי בנייה. במקביל, רכשה קבוצת חג'ג' את חלקה של ענבל אור. כמו כן, במקום ארעה הצפת מי תהום בגובה ארבעה מטרים. ב-2016, לאחר המשך העיכוב בעבודות, החליטו חברי קבוצת הרכישה להעביר את ביצוע העבודות לחברת דניה סיבוס, ומועד הסיום עודכן לסוף שנת 2020.

בפברואר 2021 חברת השיכון והבינוי של עיריית תל אביב-יפו, עזרה ובצרון הודיעה כי היא פתחה הגרלה על כ-50 יחידות דיור המיועדות להשכרה תמורת מחיר של 5,887 שקל בחודש בפרויקט, על פי הקריטריונים שנקבעו על ידי העירייה, הדירות ישמשו למשקי בית של זוגות ללא ילדים או ליחידים, הזוכים בהגרלה יקבלו חוזרי השכרה לתקופת בת כ-5 שנים.

## קישורים חיצוניים
אתר רשמי של דיירים המגדלים: https://ytowers.me
*דף הפרויקט, באתר קבוצת חג'ג'
*

## הערות שוליים

הצעירים, מגדלי
קטגוריה:דרך בגין (תל אביב)
נקודת זאבל

**זאבל פוינט** (באנגלית: **Zabel Point**; בבולגרית: **нос Забел**) היא לשון יבשה סלעית מכוסה קרח, המהווה את הקצה הדרומי מערבי של מפרצון בוראגארה, בחוף המערבי של האי בראבנט שבארכיפלג פאלמר, למול חוף חצי האי האנטארקטי שבאנטארקטיקה. 

המפרץ נוצר כתוצאת מנסיגת קרחון רש, בראשית המאה ה-21. 

הנקודה ממוקמת 2.08 קילומטרים דרומית מערבית לנקודת דוונה, 2.4 קילומטרים צפונית מזרחית לנקודת אומאן ו-6.9 קילומטרים מזרחית-צפונית-מזרחית לאי גאנד.

## היסטוריה
### מקור השם

הנקודה נקראת על שם הכפר זאבל (Забел) שבמערב בולגריה. 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## ראו גם
* נקודת דוונה

## לקריאה נוספת

* הגאזט האנטארקטי הבולגרי 

## קישורים חיצוניים
* נקודת זאבל באתר הגאזט האנטארקטי של ממשלת אוסטרליה
* נקודת זאבל באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
זאבל
ולנטינוס (אפיפיור)

**האפיפיור ולנטינוס** (בלטינית: **Valentinus**; 780 – 10 באוקטובר 827) היה ההגמון של רומא מ-31 באוגוסט 827 עד מותו באותה שנה.

## ביוגרפיה
ולנטינוס נולד בשנת 780, והיה בנו של אציל רומי בשם לאונטיוס. בשל אדיקותו ויושרתו מונה ולנטינוס לסגן הבישוף של רומא על ידי האפיפיור פסקליס הראשון, וב-31 באוגוסט 827 הוא נבחר לאפיפיור, בעקבות מותו של אאוגניוס השני. בחירתו של ולנטינוס הייתה סימן נוסף להשפעה הגוברת של האצולה הרומית בתהליך הבחירות האפיפיורי, אולם ולנטינוס לא הוכתר כאפיפיור באופן רשמי, מאחר שמת ב-10 באוקטובר 827, רק 5 שבועות לאחר בחירתו, לפני שהתקבל אישור לבחירתו מהקיסר הפרנקי, וגרגוריוס הרביעי נבחר לאפיפיור במקומו.

## קישורים חיצוניים

* 

קטגוריה:אפיפיורים
קטגוריה:אפיפיורים במאה ה-9
קטגוריה:ילידי 780
קטגוריה:נפטרים ב-827
מתקפת כל המפלצות (סרט, 1969)

**מתקפת כל המפלצות**, המכונה גם **הנקמה של גודז׳ירה** (ביפנית: **ラ オール怪獣大進撃**, באנגלית: **All Monsters Attack**) הוא סרט מפלצות ואסונות יפני ואירוע קרוסאובר מבית היוצר של טוהו בבימויו של אישירו הונדה. סרט זה הוא החלק השני והאחרון בסאגת השמדת כל המפלצות. גודזילה, מינילה, גורוזאורוס, קומונגא ואבירה נאלצים להילחם על חייהם מול יצור ענק בשם גאברה. הסרט יצא ביפן ב-20 בדצמבר 1969.

## תקציר העלילה
איצ'ירו מיקי הוא ילד בעל דמיון אך בודד שגדל בקווסאקי. הוא סובל באופן יומיומי מנחת זרועה של כנופיית בריונים ועקב כך חלומו הגדול ביותר הוא לבקר במונסטר-לנד. יום אחד הוא נרדף על ידי אוכלי נבלות המכונים "קמאקורס", והוא נופל למערה עמוקה על ידי מינילה. שניהם לפתע מתעמתים מול גאברה - מפלצת מכוערת ובריונית שאגרופיה מחשמלים.

איצ'ירו מתעורר לאחר מכן על ידי שינפיי מינאמי שמודיע לו כי אמו צריכה לעבוד מאוחר שוב. איצ'ירו יוצא לשחק, אבל הוא מפחד מהבריונים ומוצא מפעל נטוש. איצ'ירו עוזב את המפעל לאחר ששמע כמה צפירות בקרבת המקום. לאחר שאיצ'ירו עזב, שני שודדי בנקים שהסתתרו במפעל ידעו שאיצ'ירו מצא את אחד מרישיונות הנהיגה שלהם ועוקבים אחריו כדי לחטוף אותו.

איצ'ירו מתאחד בשנית עם מינילה, ורואה איתו כיצד גודזילה נלחם בקומונגא, באבירה ובמטוסים של ה-JSDF. לפתע, גאברה מופיע ונלחם נגד מינילה, כשלבסוף מינילה בורח מרוב פחד. גודזילה מאמן שוב את מינילה כיצד להגן על עצמו ולהשתמש בקרן האטומית שלו. עם זאת, איצ'ירו שוב מתעורר והפעם נחטף על ידי השודדים כבן ערובה.

מרוב פחד מהגנבים, איצ'ירו קורא לעזרת מינילה. מינילה מגיע אך מובס שנית על ידי גאברה. איצ'ירו עוזר למינילה להתמודד מול פחדיו ומינילה גובר על גאברה. גודזילה, שמרוצה מאומץ לבו של בנו המאומץ, מגיע לברך אותו אך גאברה הזועם אורב להם. גודזילה מצליח לגבור על גאברה ומסלק אותו מהטריטוריה שלו. איצ'ירו עקב כך למד כיצד להתמודד מול פחדיו הנוראיים ביותר ומדווח למשטרה היפנית על השודדים. למחרת, איצ'ירו מתמודד מול כנופיית הבריונים ומנצח, וגם מרוויח מקום אצלם.

## דמויות ומפלצות-ענק
* טומורוני יזאקי - **איצ'ירו מיקי**, ילד בעל דמיון, שלאורך הסרט לומד כיצד להתגבר על הפחד.
* הידייו אמאמוטו - **שינפיי מינאמי**, אדם שעוזר לאיצ'ירו בסרט.

### מפלצות-ענק
* **מינילה** - תרופוד ענק צעיר. הגיבור הראשי של הסרט.
* **גודזילה** - תרופוד ענק ועתיק יומין. הגיבור המשני של הסרט.
* **קומונגא** - עכבישה ענקית. בעלת בריתו של גודזילה.
* **גורוזאורוס** - אלוזאורוס ענק ועתיק יומין. בעל בריתו של גודזילה.
* **אבירה** - לובסטר ענק ועתיק יומין. אויב של גודזילה.
* **גאברה** - אויבו של מינילה והנבל הראשי של הסרט.

## קישורים חיצוניים

קטגוריה:סרטי 1969
קטגוריה:גודזילה
קטגוריה:סרטים ביפנית
קטגוריה:סרטים יפניים
קטגוריה:סרטים על ילדים
אדריאנוס השני

**האפיפיור אדריאנוס השני** (בלטינית: **Adrianus II**; 792 – 14 בדצמבר 872) היה האפיפיור מ-14 בדצמבר 867 עד מותו בשנת 872. הוא היה בן למשפחת אצולה רומאית והפך לאפיפיור בגיל מתקדם, למרות התנגדותו.

## ביוגרפיה
אדריאנוס נולד בשנת 792, וב-14 בדצמבר 867 נבחר לאפיפיור במקום ניקולאוס הראשון. הוא המשיך, אם כי עם פחות אנרגיה, את המדיניות של קודמו ניקולאוס הראשון. לותר השני, מלך לותרינגיה, שמת בשנת 869, השאיר את אדריאנוס כדי לתווך בין המלכים הפרנקים במטרה להבטיח לקיסר הפרנקי לואי השני את ירושתו של לותר השני, אחיו של לואי. אדריאנוס ביקש לשמור על יחסים טובים עם לואי, שכן המערכות האחרונות בדרום איטליה היו בעלי פוטנציאל לשחרר את האפיפיורות מהאיום הנשקף על ידי המוסלמים.

פוטיוס, הפטריארך האקומני של קונסטנטינופול, זמן קצר אחרי המועצה שבה הכריז על התצהיר נגד ניקולאוס הראשון, גורש מהפטריארכיה על ידי קיסר חדש, בסיליוס המקדוני, שאהב את יריבו איגנציוס. המועצה האקומנית (שנחשבת למועצה הקתולית השמינית על ידי הכנסייה הקתולית) התכנסה כמועצה הרביעית של קונסטנטינופול כדי להחליט בעניין זה. במועצה זו אדריאנוס יוצג על ידי נציגים אשר ניהלו את גינויו של פטיוס ככופר, אבל לא הצליחו להגיע להבנה עם איגנטיוס בנושא שיפוט על הכנסייה הבולגרית.

בדומה לקודמו ניקולאוס הראשון, נאלץ אדריאנוס להכיר בעניינים חילוניים בהתערבותו של הקיסר לואי השני, שהציב אותו תחת פיקוחו של ארסניוס, הבישוף של אורטה, יועצו הסודי, ואחיינו של ארסניוס אנסטסיוס, הספרן.

אדריאנוס התחתן בנעוריו עם אישה בשם סטפניה, אשר ילדה לו בת, ושניהם עדיין חיו בעת בחירתו, ולאחר מכן גרו איתו ארמון הלטראנו. בשנת 868, הם הובלו ונרצחו על ידי בנו של ארסניוס, אלות'ריוס, אשר התחתן בכפייה עם הבת.

אדריאנוס מת ב-14 בדצמבר 872 אחרי חמש שנים בדיוק לכהונתו כאפיפיור, ויוחנן השמיני נבחר לאפיפיור במקומו.

## לקריאה נוספת

* 


## קישורים חיצוניים

* 
* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:ילידי 792
קטגוריה:נפטרים ב-872
קרקרה צפונית

ממוזער|קרקרה נוחתת על ענף
**קרקרה צפונית** או **קרקרה מצוייצת** (שם מדעי: *Caracara cheriway*) הוא מין של עוף דורס מהסוג קרקרה שבמשפחת הבזיים. קרקרה זו היא קרובתה של הקרקרה הדרומית ונפוצה בדרום ארצות הברית, מקסיקו ואמריקה המרכזית ועד לצפון אמריקה הדרומית.

הקרקרה היא דורס בינוני באורך 49–58 ס"מ, מוטת כנפיים של 122–125 ס"מ ומשקל של 1,050-1,300 גרם. קרקרה זו קטנה מקרובתה הדרומית אך גדולה יותר משאר הקרקרות. היא בעלת נוצות שחורות, חזה אפור מנוקד, זנב ארוך ושחור ורגליים ארוכות צהובות. הצוואר ואחורי הפנים לבנים, הראש בעל "כיפה" שחורה גדולה והמקור אדום ובעל בליטה אפורה ומעוקלת בקצה.

היא נפוצה בבתי גידול שונים ובעיקר באתרים פתוחים, רחוק מהיערות ובאזורי שפלה, אך גם למורדות של הרי האנדים. היא חיה ברחבי ערבות עשב, סוואנות, חופים וביצות מנגרובים וכן בביצות, אדמות חקלאיות ואף במדבריות של דרום ארצות הברית ומקסיקו באזורים שופעי קקטוסים.

הקרקרה היא אוכלת נבלות בעיקרה אך גם ציידת של בעלי חיים קטנים כמו יונקים קטנים, זוחלים כמו לטאות, נחשים וצבים צעירים, דו-חיים, דגים שהיא שולה מהמים, חרקים, רכיכות, תולעים וחסרי חוליות שונים. לעיתים היא תאכל גם מיני פירות שונים. הקרקרה אינה ציידת ולכן תיזון בעיקר בעת הזדמנות לטרף קל, למשל גוזלים ואפרוחי עופות שונים כמו אנפות וציפורי שיר. בנוסף הקרקרה תחטוף מזון לעופות דורסים אחרים כמו לקונדוריים, עקבים, עיטמים, שקנאים, מגלנים וכפנים.

## תת-מינים
* Caracara cheriway grinnelli
* Caracara cheriway prelutosus
## קישורים חיצוניים

## הערות שוליים

קטגוריה:טקסונים שתוארו בידי ניקולאוס יוזף פון-ז'אקווין
קטגוריה:קרקרים
קטגוריה:קולומביה: עופות
קטגוריה:ונצואלה: עופות
קטגוריה:ניקרגואה: עופות
קטגוריה:אל סלוודור: עופות
קטגוריה:ארצות הברית: עופות
קטגוריה:בעלי חיים שתוארו ב-1777
אנדראס יאניוטיס

**אנדראס יאניוטיס** (ביוונית: **Ανδρέας Γιαννιώτης**; נולד ב-18 בדצמבר 1992) הוא כדורגלן יווני המשחק בנבחרת יוון בעמדת השוער בקסימפאשה.

## קריירת מועדונים
את קריירת הכדורגל שלו התחיל יאניוטיס בקבוצת הילדים של אירקליס סלוניקי בגיל 13.

ב-2011 הצטרף יאניוטיס לסרס ליגת המשנה היוונית, במדיה הצטיין ובעקבות כך הוחתם על ידי קבוצת הפאר היוונית אולימפיאקוס.

בינואר 2014, לאחר שנתיים באולימפיאקוס בהן לא שיחק, הושאל יאניוטיס לפוסטיראס היוונית, כאשר לאחר מכן, באוגוסט של אותה עונה, עזב את פוסטיראס והושאל לפאס יואנינה. ב-2015 הושאל יאניוטיס לפאניונוס, במדיה החל את הפריצה שלו ובעונת 2016/2017 זכה בתואר שוער השנה ביוון. ב-2017, סגה אולימפיאקוס מהכוונה להאריך את חוזהו, לאחר שהצליחה להחתים את שוער נבחרת בלגיה סילביו פורטו, ויאניוטיס התיר את חוזהו במועדון והועבר לאטרומיטוס היוונית, במדיה המשיך להצטיין וזכה שוב בתואר שוער השנה בליגת העל היוונית לעונת 2017/2018.

עם סיומה של עונת 2017/2018, החליטה אולימפיאקוס להחזיר את השחקן לשירותיה והגיע לסיכום עם אטרומיטוס על טרייד במסגרתו תעביר הקבוצה לאטרומיטוס שחקן בהעברה חופשית, במקום לשלם את סעיף הרכישה בחזרה שהחזיקה אולימפיאקוס על יאניוטיס בגובה כ-300,000 אירו. ב-9 באוגוסט 2018 ערך את הופעת הבכורה הבינלאומית שלו, בניצחון אולימפיאקוס 4-0 על לוצרן, במסגרת הליגה האירופית.

ב-22 ביוני 2019 חתם במכבי תל אביב מליגת העל הישראלית על חוזה לשלוש שנים.
וב-24 ביולי 2019 ערך את הופעת הבכורה שלו במכבי תל אביב בהפסד 0–1 לקלוז' בסיבוב השני של מוקדמות ליגת האלופות. במהלך משחק במסגרת גביע הטוטו נגד קבוצת עירוני קריית שמונה נפצע בקרסול והוחלף על ידי דניאל טננבאום שגילה יכולת טובה. גם לאחר שחזר מהפציעה המשיך טננבאום להיות השוער הראשון. יאניוטיס זכה עם הקבוצה באליפות ושותף לראשונה במחזור ה-34 לאחר שהקבוצה כבר הבטיחה את הזכייה בתואר.

ב-6 באוגוסט 2020 חזר לאטרומיטוס והושאל עד לסוף העונה. ב-1 ביוני 2021 הסתיימה השאלתו והוא חזר למכבי תל אביב. ב-1 בספטמבר הודיעה הקבוצה על שחרורו.

## קריירה בינלאומית
ב-1 ביוני 2017 זומן לראשונה לנבחרת הלאומית על ידי המאמן מיכאל סקיבה והיה חלק מסגל הנבחרת במוקדמות מונדיאל 2018, בשלב הפלייאוף היבשתי מול בוסניה, אך לא שותף. ב-27 במרץ 2018 ערך את הופעת הבכורה שלו בנבחרת בניצחון 0–1 על מצרים במסגרת משחק ידידות.

## תארים
;אולימפיאקוס
*ליגת העל היוונית: 2012/2013, 2014/2015
*הגביע היווני: 2014/2015

;מכבי תל אביב
* אליפות: 2019/2020
* אלוף האלופים: 2019/2020

## קישורים חיצוניים

* 

## הערות שוליים

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני אולימפיאקוס
קטגוריה:כדורגלני פאס יואנינה
קטגוריה:כדורגלני פאניוניוס
קטגוריה:כדורגלני אטרומיטוס
קטגוריה:כדורגלני מכבי תל אביב
קטגוריה:כדורגלני קסימפאשה
קטגוריה:כדורגלני נבחרת יוון
קטגוריה:כדורגלנים זרים בישראל
קטגוריה:ספורטאים יוונים בישראל
קטגוריה:יוונים שנולדו ב-1992
הדייט הראשון של ריילי?

**הדייט הראשון של ריילי?** (באנגלית: **?Riley's First Date**) הוא סרט קצר אמריקאי בהנפשה ממוחשבת מסוגת קומדיה, הנכלל בזיכיון הקול בראש של פיקסאר ומסתמך על הסרט הראשון בזיכיון, "הקול בראש" משנת 2015. הסרט בוים ונכתב על ידי ג'וש קולי על פי סיפורם של יונג-האן צ'נג ובובי אלסיו רוביו, והופק על ידי מארק נילסן. על הפצתו הייתה אחראית חברת וולט דיסני, חברת האם של פיקסאר.

הסרט הוקרן לראשונה ב-D23 ב-14 באוגוסט 2015, ולאחר מכן הופץ כבונוס ב-3 בנובמבר 2015 ב-Blu-ray של הסרט "הקול בראש". בשנת 2018, הופץ הסרט באוסף הסרטים הקצרים של פיקסאר, חלק 3. מפני שהסרט "הקול בראש" לא הופץ ב-DVD בישראל, הסרט לא דובב לעברית. אורך הסרט הוא כ-4 דקות, ושפת המקור שלו היא אנגלית (הסרט דובב לשפות נוספות, ביניהן צרפתית ואיטלקית).

## תקציר העלילה
ריילי אנדרסון, שכבר בת 12, מביאה נער לביתה. כשההורים של ריילי רואים אותו הם תוהים אם הם יוצאים לדייט. במהלך הסרט רואים את הרגשות של ההורים של ריילי וכיצד הם מתמודדים עם הסיטואציה.

## דמויות ומדבבים מקוריים
* **[[איימי פולר]]** - שמחה
* **[[פיליס סמית']]** - עצב
* **[[ביל היידר]]** - פחד, שמחה של ג'ורדן
* **[[לואיס בלק]]** - כעס
* **[[מינדי קלינג]]** - גועל
* **[[קייטלין דיאז]]** - ריילי אנדרסון
* **[[דיאן ליין]]** - אמא של ריילי
* **[[קייל מקלכלן]]** - אבא של ריילי
***בן קוקס** - ג'ורדן
* **[[שרי לין]]** - שמחה של אמא, גועל של אמא
* **[[לורי אלן]]** - עצב של אמא
* **[[לריין ניומן]]** - פחד של אמא
* **[[פולה פל]]** - כעס של אמא
* **[[פטריק זייץ]]** - שמחה של אבא
* **[[ג'וש קולי]]** - עצב של אבא
* **[[פיט דוקטר]]** - כעס של אבא
* **[[קרלוס אלזראקוי]]** - פחד של אבא
* '''פלי''' - פחד של ג'ורדן
* **[[מונה מרשל]]** - גועל של ג'ורדן
* **[[גרג ברגר]]** - כעס של ג'ורדן
* **[[קית' פרגוסון]]** - עצב של ג'ורדן, גועל של אבא

## הפקה
במהלך ההפקה של הסרט "הקול בראש", עלה לדיון הצורך ליצור סרט קצר המבוסס על הסרט. ג'וש קולי אמר שלצוות היה כיף עם הנער שהופיע בסיום הסרט, ולכן רצו ליצור מצב בו יראו מה יקרה בסיטואציה בה הנער פוגש את ההורים של ריילי. הסרט נעשה תוך עשרה חודשים.

ג'וש קולי מסכם את העלילה שנוצרה "אם ילד מופיע ולאבא אין מושג מי הוא, המוח שלך משתגע. 'מי זה? מה הם עושים כאן?' כך הקולות שבראש שלך מדברים".

## קישורים חיצוניים

## הערות שוליים

קטגוריה:סרטים קצרים של פיקסאר
קטגוריה:סרטי 2015
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטים קצרים מונפשים
קטגוריה:הקול בראש
מרינוס הראשון

**האפיפיור מרינוס הראשון** (בלטינית: **Marinus I**; מת ב-15 במאי 884) היה אפיפיור מ-16 בדצמבר 882 ועד מותו בשנת 884.

## ביוגרפיה
מרינוס, יליד גאלזה, היה בנו של כומר. הוא הוסמך לשמש דיאקון על ידי האפיפיור ניקולאוס הראשון. לפני בחירתו לאפיפיור, הוא שימש כבישוף קאיריטים, מה שהפך את בחירתו לשנויה במחלוקת, כי בשלב זה של ההיסטוריה, בישוף לא היה צפוי אף פעם לעזוב את משרתו כדי לעבור לשמש כבישוף במקום אחר. בשלוש הזדמנויות שונות הוא הועסק על ידי שלושת האפיפיורים שקדמו לו כלֵגָט בקונסטנטינופול, ושליחותו בכל מקרה שיש התייחסות למחלוקת נכתבה על ידי פוטיוס, הפטריארך של קונסטנטינופול. בשנת 882, הוא נשלח מטעם האפיפיור יוחנן השמיני אל אתנסיוס מנאפולי להזהיר אותו לא לסחור עם המוסלמים בדרום איטליה.

בין המעשים הראשונים שלו כאפיפיור היו החזרת פורמוסוס כבישוף הקרדינל של פורטוס ואת הבישוף של פוטיוס לתפקידיהם. בשל כבודו לאלפרד הגדול הוא שחרר את האנגלו-סקסונים של האנגולה סקולה ברומא מחובת המחווה והמיסוי. הוא גם הורה לשלוח חתיכה של הצלב האמיתי לאלפרד במתנה. הוא נפטר ב-15 במאי 884, ואדריאנוס השלישי נבחר כמחליפו.

## שגיאת מרינוס / מרטינוס
בגלל הדמיון של השמות מרינוס ומרטינוס, האפיפיורים מרינוס הראשון ומרינוס השני קיבלו בחלק מהמקורות, בטעות את השם מרטינוס (ונרשמו אז בהתאמה, כמרטינוס השני ומרטינוס השלישי). וכך, כאשר האפיפיור החדש ב-1281 לקח את השם מרטינוס, הוא הפך למרטינוס הרביעי, כאשר למעשה הוא היה צריך לקחת את השם מרטינוס השני.

## קישורים חיצוניים

* 
* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:ילידי 830
קטגוריה:נפטרים ב-884
ברווז קינמון

**ברווז קינמון** (שם מדעי: *Spatula cyanoptera*) הוא מין של עוף מים ממשפחת הברווזיים החי באמריקה הצפונית ואמריקה הדרומית. הוא קיבל את שמו מצבעם המיוחד של ראשו וחזהו, הדומה לצבע קינמון. ברווז זה הוא קרובה של המרית מאירואסיה.

לברווז זה 5 תת-מינים שאחד מהם כנראה נכחד:
* Anas cyanoptera septentrionalium
* Anas cyanoptera tropica
* Anas cyanoptera borreroi - כנראה נכחד
* Anas cyanoptera orinoma
* Anas cyanoptera cyanoptera

## מאפיינים
במראהו הברווז דומה למין ברווז כחול-כנפיים (Spatula discors) המצוי באותם אזורים ולעיתים מתרבה איתו ברביית כלאיים. הברווז מגיע לאורך 41 ס"מ, למוטת כנפיים של 560 מ"מ ולמשקל של 400 גרם בקירוב. בדומה למרבית הברווזים הוא בעל דו-צורתיות זוויגית כאשר הזכרים בעלי נוצות בצבע חום-קינמון לאורכם עם כנפיים אפורות בעלות נוצות שחורות-בהירות לאורכם ובעלי גב כתום. הראש גדול וצבעו חום-כהה עם מקור רחב ושחור הדומה למקור המרית, עיניים כתומות בעלות טבעת בולטת ואזור שת שחור. הנקבה אפורה ומוסוות ובמראה דומה לנקבת הברכייה אם כי המקור רחב יותר.

הברווז נפוץ ברחבי ביצות ואגמים ממערב ארצות הברית ודרום קנדה ובחורף הם נודדים דרומה לקליפורניה, מקסיקו והאיים הקריביים אך נדירים באמריקה המרכזית. הם נפוצים גם באמריקה הדרומית לאורך האנדים בטווח של מעל 4,000 מטר עד לארגנטינה ולאיי פוקלנד.

הברווז ניזון בעיקר מעשבים, צמחי מים שונים ומרכיכות וחרקים. הברווז משכשך את מקורו הגדול במים ושולה את המזון במים הרדודים.

## קישורים חיצוניים

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:ברווזים מצויים
קטגוריה:ארצות הברית: עופות
קטגוריה:מקסיקו: עופות
קטגוריה:אקוודור: עופות
קטגוריה:פרו: עופות
קטגוריה:איי פוקלנד: עופות
פיליפ ריף

**פיליפ ריף** (באנגלית: **Philip Rieff**, ה-15 בדצמבר 1922 – 1 ביולי 2006) היה סוציולוג ומבקר תרבות יהודי-אמריקאי.

## קורות חיים
נולד בשיקגו ליוסף ואידה, שהיגרו שנה קודם לכן מליטא לארצות הברית. החל ללמוד באוניברסיטת שיקגו ב-1939. במלחמת העולם השנייה שירת בחיל האוויר האמריקאי, והשלים את לימודי התואר הראשון ב-1946. ב-1947 קיבל את התואר השני והחל לעבוד כעוזר הוראה במחלקה לסוציולוגיה. ב-1954 השלים את לימודי הדוקטורט.

בשנת 1952 עבר לבוסטון והחל ללמד באוניברסיטת ברנדייס. ב-1959 קיבל משרת הוראה באוניברסיטת ברקלי, וב-1961 עבר לאוניברסיטת פנסילבניה שם שימש פרופסור בקתדרה על שם בנג'מין פרנקלין עד צאתו לפנסיה בשנת 1992.

בשנת 1950 התחתן עם סוזן סונטג, שהייתה בת 17, עשרה ימים אחרי שנפגשו לראשונה. בשנת 1952 נולד בנם, דוד ריף, סופר ועורך יומניה האישיים של אמו. בשנת 1955 אירחו בני הזוג במשך שנה את הפילוסוף הרברט מרקוזה בזמן שעבד על ספרו "ארוס וציוויליזציה". בשנת 1958 הזוג התגרש, ובשנת 1964 נישא בשנית לאליסון דאגלס נוקס, עורכת דין מפילדלפיה.

## מספריו
* **Freud: The Mind of the Moralist**, הוצאת ויקינג, ניו יורק, 1959.
* **Collected Papers of Sigmund Freud** (עורך), הוצאת ספרי קולייר, 1963.
* **The Triumph of the Therapeutic**, הוצאת הארפר ורו, ניו יורק, 1966.
* **On Intellectuals; Theoretical Studies**, הוצאת דאבלדיי, ניו יורק, 1969.
* **Fellow Teachers**, הוצאת הארפר ורו, ניו יורק, 1973.
* **The Feeling Intellect**, הוצאת אוניברסיטת שיקגו, 1990.
* **My Life Among the Deathworks**, הוצאת אוניברסיטת וירג'יניה, 2006.
* **Charisma**, הוצאת פנתיאון, 2007.
* **The Crisis of the Officer Class**, הוצאת אוניברסיטת וירג'יניה, 2007.
* **The Jew of Culture**, הוצאת אוניברסיטת וירג'יניה, 2008.

## לקריאה נוספת
*  - על ספרו של ריף "ניצחון התרפויטי".

## קישורים חיצוניים
* פיליפ ריף, לקראת תאוריה של התרבות,תכלת 27, אביב תשס"ז, 2007

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת פנסילבניה
קטגוריה:בעלי תואר דוקטור מאוניברסיטת שיקגו
קטגוריה:סופרים יהודים אמריקאים
קטגוריה:זוכי מלגת גוגנהיים
קטגוריה:סגל אוניברסיטת ברנדייס
קטגוריה:סוציולוגים יהודים אמריקאים
קטגוריה:אמריקאים שנולדו ב-1922
קטגוריה:אמריקאים שנפטרו ב-2006
לי שופו

**לי שופו** (בסינית: **李书福**; באנגלית: **Li Shufu**; נולד ב-25 ביוני 1963) הוא איש עסקים ומיליארדר סיני, מחלוצי תעשיית הרכב בסין, יו"ר יצרנית כלי הרכב הסינית **[[ג'ילי]]** וחברת הבת שלה, **[[וולוו]]**.

## ביוגרפיה
נולד ב, ג'ג'יאנג בסין. סיים תואר שני במדעים, באוניסרסיטת יאנשן.

בשנת 1986 ייסד והיה ליושב ראש מועצת המנהלים של יצרנית הרכב הסינית "ג'ילי", יצרנית הרכב הפרטית השנייה בסין.

במרץ 2010 חתמה ג'ילי בראשותו של לי שופו על הסכם לרכישת מותג הרכב השוודי וולוו מקונצרן הרכב פורד תמורת כ-1.8 מיליארד דולר, לאחר משא ומתן שנמשך למעלה משנה. הייתה זו הרכישה הזרה הגדולה ביותר של יצרנית הרכב הסינית.

בשנת 2013 ה-"Hurun Report", (דו"ח Hurun), העוסק במחקר של מדיה והשקעות בסין, הדירוג של האנשים העשירים ביותר בסין, דירג את לי שופו במקום ה-63 בסין, עם הון של 2.6 מיליארד דולר.

הדו-שבועון האמריקאי פורבס דירג את לי שופו ב"רשימת האנשים העשירים בעולם" (לשנת 2019) במקום ה-91, ובמקום ה-9 ברשימת עשירי סין, עם הון עצמי של 13.6 מיליארד דולר (בשנת 2010 הונו הוערך ב-1.8 מיליארד דולר).

בשנת 2018 רכש לי 9.69% ממניות התאגיד הגרמני שמייצר כלי רכב ועוסק גם בשירותים פיננסיים **[[דיימלר AG]]**. על הרכישה שילם יותר מ-7 מיליארד אירו. כתוצאה מהרכישה לי מוגדר כבעל המניות הגדול במרצדס-בנץ.

## משפחה
שופו נשוי לוואנג ומתגורר בתת-מחוז האנגג'ואו.

## קישורים חיצוניים

* 
* 

## הערות שוליים

קטגוריה:חלוצי תעשיית הרכב
קטגוריה:תעשיינים סינים
קטגוריה:אנשי עסקים סינים
קטגוריה:מיליארדרים סינים
קטגוריה:יזמים
קטגוריה:ג'ילי
קטגוריה:סינים שנולדו ב-1963
תהילים קכ"ז

**תהילים קכ"ז** הוא המזמור ה-127 בספר תהילים (על פי המספור בוולגטה ובתרגום השבעים זהו המזמור ה-126). המזמור שייך לקובץ שירי המעלות והוא היחיד מביניהם שמיוחס לשלמה. המזמור נפתח בפסוק .

המזמור הוא מעין הטפת מוסר של משורר תהילים לקהל, אולם ניתן למצוא בו גם רמזים לתפילת בקשה הנאמרת בגוף שלישי.

בלטינית המזמור מוכר כ"**Nisi Dominus**".

## תוכן המזמור ומבנהו

בעל המזמור מטיף מוסר לקהילה עלומת שם. יש הסוברים כי מזמור זה הוא מזמור בקשה שהדובר מוסר אותה בגוף שלישי. המזמור כולל את מחשבותיו של בעל המזמור הבאים לידי ביטוי בבקשה שמשאלתו תתקיים. יש המחלקים את המזמור לשני חלקים: החלק ראשון פסוקים א'-ב'דן באפסות מעשיו של האדם ואין ה' מסייע בידם. החלק השני, פסוקים ג'- ה דן בשבח בניו של ה'. הקשר התכני אינו ברור אך יש הסוברים כי במילה 'בית' שבמופעיה במקרא מתפרשת כמשפחה, כלומר, בני ביתו ועיסוקו לא יתקיימו ללא עזרת ה'. זיקה נוספת הבאה לידי ביטוי במזמור היא בשימוש שעושה בעל המזמור בפועל ש-מ-ר, בהגנה על העיר בחלקו הראשון של המזמור לבין ההגנה על העיר מאויביה על ידי הבנים.

## סוגת המזמור
מזמור קכ"ז (בדומה למזמור העוקב, תהילים קכ"ח) שייך לקבוצת מזמורים לא גדולה בספר תהילים, המכונים 'מזמורי חכמה'. מטרתם של מזמורים אלו היא לחנך להשקפת עולם ראויה, להטיף לקוראיהם את חכמת החיים המקראית, וזאת באופן שדומה למה שמנסים לעשות ספר משלי וחיבורים נוספים במקרא המשתייכים לספרות החכמה. בעוד שרובם המכריע של מזמורי תהילים מבטא את היחס שבין האדם לבין האל, עוסקים מזמורי החכמה בהדרכת האדם בדרכי החיים.

## המזמור בליטורגיה
בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

## בתרבות
* על המילים "אִם ה' לֹא יִבְנֶה בַיִת שָׁוְא עָמְלוּ בוֹנָיו בּוֹ אִם ה' לֹא יִשְׁמׇר עִיר שָׁוְא שָׁקַד שׁוֹמֵר", מבצעים מקהלת שירה את לחנו של שלמה יהודה רכניץ; בשנת 2022 עיבד המוזיקאי The Kiffness את השיר לגרסת מוזיקת האוס.

## קישורים חיצוניים

*אלחנן סמט, **מזמור קכ"ז - בין `שוא` ל`שנא`** - חלק א' וחלק ב'

## הערות שוליים

קכז
קטגוריה:שיר המעלות
קטגוריה:חיבורים המיוחסים לשלמה
ג'ילי ביני

**ג'ילי ביני** (באנגלית: **Geely Binyue**, בסינית: **吉利缤越**) הוא קרוסאובר קומפקטי ומהודר מתוצרת יצרנית הרכב הסינית ג'ילי אשר מיוצר משנת 2018 ועד היום בסין.

## דגמים

* "200T".
* "260T".
* "260T Mild-Hybrid".
* "PHEV" (ראשי תיבות: plug-in hybrid electric vehicle) - הסוללה יכולה להטען על ידי חיבור למקור חיצוני.

## "ג'ילי ביני"
* 5 דלתות.
* 5 נוסעים.
* קיבולת מכל דלק - 45 ליטר (בדגם "200T").

### סוגי הנעות
* הנעה קדמית.
* הנעה כפולה 4x4.

### תאוצות
* תאוצה בין 0–100 קמ"ש היא 7.7 שניות (מנוע בנזין 1.0 ליטר, מגדש טורבו).
* תאוצה בין 0–100 קמ"ש היא 6.9 שניות (מנוע היברידי, 1.5 ליטר, דגם "260T Mild-Hybrid").

## תמונות

קובץ:2018 Geely Binyue 260T at Orsun.jpg| דגם "ג'ילי ביני"
קובץ:Rear View of a Binyue.jpg| דגם "ג'ילי ביני"
קובץ:Geely Binyue 003.jpg | דגם "ג'ילי ביני"
קובץ:Geely Binyue 005.jpg | דגם "ג'ילי ביני"
קובץ:Geely Binyue 001.jpg | דגם "ג'ילי ביני"
קובץ:Geely Binyue 002.jpg | דגם "ג'ילי ביני"


## ראו גם
* ג'ילי
* ג'ילי בינרוי
* ג'ילי ג'יאג'י
* ג'ילי יואנג'ינג SUV
* ג'ילי CK
* ג'ילי CD

## קישורים חיצוניים

* 
* 
* אתר היצרן (binyue.geely.com)

## הערות שוליים

קטגוריה:רכבי שטח ופנאי גדולים
קטגוריה:דגמי מכוניות שהושקו ב-2018
ביני
האחים מזראטי

[ממוזער|360px|מימין לשמאל: אלפיירי, ארנסטו, בינדו, אטורה (צולם במשרדיהם הראשונים ב[בולוניה לפני שנת 1932]]
**האחים מזראטי** - 5 האחים מזראטי (מתוך 7) ייסדו וניהלו את יצרנית רכבי היוקרה **[[מזראטי]]** הקרויה על שמם (בין השנים 1926–1937).

## האחים מזראטי (האחים הפעילים בחברה)

* קארלו (1881–1910), מהנדס אופניים ומכונות.
* בינדו (1883–1980), מהנדס, מנהל חברת מזראטי משנת 1932 (כשאחיו אלפירי נפטר).
* אלפיירי השני (1887–1932), נהג מרוץ, על שמו דגם "Maserati Alfieri" . מגיל 12 עבד בבית חרושת לאופניים, מנהל חברת מזראטי בין השנים 1926-1932.
* אטורה (1894–1990), מהנדס מכונות.
* ארנסטו (1898–1975), נהג מרוץ, מהנדס, לאחר מלחמת העולם השנייה השתתף בפיתוח דגם "Maserati A6" .

## היסטוריה

שבעת האחים מזראטי נולדו לרודולפו וקרולינה בעיר "Voghera"  בנפה פאביה במחוז לומברדיה באיטליה. רודולפו היה נהג קטר.

אלפיירי הראשון נפטר בגיל שנה (1885-1886). הבן שנולד אחריו היה קרוי על שמו "אלפיירי השני". האח מריו 1890–1981), היה צייר, האח היחיד שלא עסק בענף כלי הרכב. בשנת 1969 כיבד בנוכחותו נשיא איטליה השביעי סנדרו פרטיני תערוכה שלו בעיר "Voghera" .

בשנת 1914 הקימו האחים מזראטי בית מלאכה למצתים שהיה קרוי: "Società omonima Officine Alfieri Maserati". 

שלושה מהאחים: אלפיירי, בינדו וארנסטו בנו ב-1923 מכוניות גראנד פרי 2 ליטר לחברת מכוניות המרוצים האיטלקית שפעלה דאז, דיאטו. ב-1926, דיאטו הודיעה שהיא מפסיקה לייצר מכוניות מרוץ. הפסקת ייצור מכוניות המירוץ של דיאטו הובילה לייצור מכונית המזראטי הראשונה, להיווסדותו של המותג מזראטי.

בשנת 1937 מכרו את מפעל הרכב לתעשיין אדולפו אורסי, אך נשארו לעבוד במפעל לפי חוזה למשך 10 שנים.

בשנת 1947 הקימו 3 מהאחים מזראטי: בינדו, אטורה וארנסטו בבולוניה את מפעל מכוניות המרוץ והספורט "O.S.C.A"  (שם רשמי: "Officine Specializzate Costruzione Automobili—Fratelli Maserati S.p.A"). המפעל פעל עד שנת 1967.

במרכז בולוניה רחוב על שם "האחים מזראטי" (Via Maserati).

## תמונות

קובץ:Alfieri Maserati at the 1922 Coppa Florio.jpg | אלפירי במרוץ "Coppa Florio"  (צולם ב-19 בנובמבר 1922)
קובץ:1924 Alfieri Maserati Luigi Parenti.jpg | אלפירי נוהג בדגם מכונית המרוץ "Diatto 3-litre" (צולם בשנת 1924)
קובץ:1930-09-07 Monza Alfieri Maserati.jpg | אלפירי (צולם בשנת 1930)
קובץ:Ernesto Maserati 1930.jpg | ארנסטו (צולם בשנת 1930)
קובץ:1927-04-24 Targa Florio Maserati Tipo 26 Ernesto Maserati.jpg | ארנסטו נוהג במכונית המרוץ מזראטי סוג 26 (צולם ב-24 באפריל 1927)
קובץ:Carlo-maserati-velocipede.jpg | קארלו


## ראו גם
* מזראטי

## קישורים חיצוניים

* 

## הערות שוליים

קטגוריה:נהגי מכוניות מרוץ איטלקים
קטגוריה:חלוצי תעשיית הרכב
קטגוריה:תעשיינים איטלקים
קטגוריה:מזראטי
קטגוריה:איטלקים
קטגוריה:בולוניה: אישים
קטגוריה:אחאים
קריסטל סמולנסק

ממוזער|סמל הקבוצה בשנים 1994—1997
**קריסטל סְמוֹלֶנְסְק** (ברוסית: ****) הוא מועדון כדורגל מקצועני רוסי מהעיר סמולנסק שהתקיים בשנים 1992–2004 והתמודד בליגת הכדורגל הלאומית, הליגה שנייה בחשיבותה ברוסיה, במשך 7 עונות רצופות.

קריסטל העפילה 3 פעמים לשלב 16 האחרונות בטורניר הגביע הרוסי בכדורגל (1997/98, 2001/02, 2002/03) והישג השיא בליגה הוא המקום הרביעי בעונת 1998 בליגת המשנה הרוסית.

## היסטוריה
קריסטל הוקמה בשנת 1992 כתוצאה ממיזוגן של קבוצת דיפוזיון (Диффузион) עם מועדון הקטרגל "קריסטל". בינואר 1995 התאחדה עמה גם קבוצת הכדורגל איסקרה סמולנסק שהוקמה לראשונה ב-1965 והתמודדה בעיקר ב. קריסטל התמודדה במרבית שנותיה בליגת המשנה הרוסית בכדורגל.

הקבוצה פעלה בחסות ממשלת המחוז ועיריית סמולנסק ותקציבה הסתמך על חוזה מימון עם חברת "קריסטל" לעיבוד יהלומים. תחילה תוכנן להצעיד את הקבוצה עד להעפלה לליגת העל הרוסית בכדורגל, ברם בשנת 1998 מת מנכ"ל חברת "קריסטל" אלכסנדר שקאדוב והחברה חדלה לממן את המועדון.

בתחילת שנת 2000 מונה גורבן ברדייב למאמן הקבוצה. הוא הביא איתו ספורטאים טורקמנים לקבוצה והקבוצה סיימה את עונת 2001 במקום החמישי בליגה הראשונה והיה נדמה שעם השקעה מיטבית הקבוצה תוכל להבטיח העפלה לליגת העל הרוסית בכדורגל.

ברם, בינואר 2004 בעלי המניות במועדון הודיעו על פשיטת רגל והקבוצה פורקה. באפריל אותה שנה הוקמה קבוצה חדשה בשם **"[[דנייפר סמולנסק]]"**.

## הישגים לפי עונה

## מאמנים
* לב פלאטונוב (1996)
* ואלרי נננקו (1997—1998)
* אלכסנדר איגנאטנקו (1999)
* סרגיי לומאקין (15 ביוני — 20 באוגוסט 1999)
* ל. פלאטונוב (1999 — 2000)
* גורבן ברדייב (2000 — 2001)
* איגור בלאנוביץ' (2002)
* אלכסנדר אירחין (2002)
* דמיטרי גליאמין (2003)
* סרגיי פאבלוב (2003)

## ראו גם
*דנייפר סמולנסק
*סמולנסק (כדורגל)

## הערות שוליים

קטגוריה:קבוצות כדורגל רוסיות שהתפרקו
קטגוריה:קבוצות כדורגל שהוקמו ב-1992
קטגוריה:סמולנסק
סמולנסק (כדורגל)

**סְמוֹלֶנְסְק** (ברוסית: **ФК Смоленск**) הוא מועדון כדורגל רוסי לשעבר מהעיר סמולנסק שנוסד בשנת 2019 והתמודד בליגה השנייה, השלישית בחשיבותה במערך הליגות ברוסיה, בתחילת עונת 2021/2022

## היסטוריה

המועדון נוסד בשנת 2019 בשם מועדון הכדורגל סמולנסק במקום מועדון דנייפר סמולנסק. המועדון הוקם ביוזמת ממשלת מחוז סמולנסק ונרשם להתמודדות בליגת הכדורגל המקצוענית החל מעונת 2019/2020. בעונת 2021/2022 העפילה לשלב 64 האחרונות ב, אך באוגוסט 2021 המועדון פורק.

## ראו גם
*קריסטל סמולנסק
*דנייפר סמולנסק

## קישורים חיצוניים
* 

## הערות שוליים

קטגוריה:קבוצות כדורגל רוסיות
קטגוריה:סמולנסק
קטגוריה:קבוצות כדורגל שהוקמו ב-2019
צ'צ'לקה אדמונית-בטן

**צָ'צָ'לָקָה אדמונית-בטן** (שם מדעי: *Ortalis wagleri*) היא מין של עוף קרקע ממשפחת ההוקיים האנדמי למקסיקו במדינות: חליסקו, סונורה, סינלואה, נאיאריט ודורנגו. תחום מחייתה הוא יערות גשם נמוכים בטווח של עד 1,500 מטר אך גם יערות יבשים יותר.

עוף זה דומה למיני הסוג פנלופה והוא מגיע לאורך 62–67 ס"מ ולמשקל 834 גרם. הצ'צ'לקה בעלת נוצות חומות-אדמוניות וראש שחור עם פנים אדומות בולטות וסנטר ורוד. המקור קצר ואפור ובקצהו ציצה בולטת שחורה. החזה כתום-אפור, הבטן אדומה והרגליים אפורות וחזקות. הזנב ארוך וכהה אך בעל נוצות כתומות בקצוות.

היא יכולה לנוע על הקרקע אך גם מעל ענפי היער, שם היא מחפשת מיני פירות ומגוונת בחרקים. היא חיה רוב הזמן בקבוצות קטנות של עד 10 עופות. עונת הרבייה שלה חלה בין מאי ליולי אז הזכרים מנפחים את נוצותיהם וקוראים לנקבות.

הצ'צ'לקה אינה נמצאת בסכנת הכחדה בטבע ומצב שימורה הוא "ללא חשש".

## קישורים חיצוניים

## הערות שוליים

קטגוריה:בעלי חיים שתוארו ב-1867
קטגוריה:טקסונים שתוארו בידי ג'ורג' רוברט גריי
קטגוריה:הוקיים
קטגוריה:מקסיקו: מינים אנדמיים
קטגוריה:מקסיקו: עופות
קטגוריה:עופות יערות הגשם של אמריקה המרכזית
מיקה אלמוג

**מיקה אלמוג** (נולדה ב-22 באוגוסט 1975, אלול ה'תשל"ה) היא בעלת טור, עורכת, שחקנית ותסריטאית ישראלית.

## ביוגרפיה
נולדה בכפר אז"ר לבתו של שמעון פרס, הבלשנית פרופסור צביה ולדן ופרופסור רפי ולדן, סגן מנהל בית החולים שיבא. למדה במגמת תיאטרון בתיכון תלמה ילין. התגייסה לצה"ל, אך שוחררה לאחר הטירונות. עברה לניו יורק ולמדה משחק באוניברסיטת ניו יורק ובבית הספר למשחק של לי סטרסברג. לאחר סיום לימודיה עברה ללוס אנג'לס ושיחקה שם בתיאטרון.

עם שובה לישראל עבדה בכתיבה ועריכה בערוץ הילדים ולאחר מכן כתבה לתוכניות "ארץ נהדרת", "משחק מכור" ו"קצרים". לאחר מכן הייתה מנהלת התוכן של חברת ארמוזה פורמטס, המתמחה בפיתוח ובהפצה של פורמטים ישראליים בשוק הבינלאומי.

במקביל עבדה כעורכת במוסף "הארץ" וכשותפה לצוות הסאטירי "באנה באנה" (יחד עם ליאת שביט, שחר סגל, לילך ברנע-לשם ועוד), שפרסמו כפולת עמודים במוסף "הארץ" בשנים 2012–2015 תחת הכותרת "נשים מתפרעות על עמוד". בהמשך כתבה טור אישי (שכלל גם סיפורים קצרים שחלקם התפרסמו בספרה "ציפייה") וטור סאטירי שהתפתח לטור המתאר כביכול שיחות בקבוצת ווטסאפ (התחיל בקבוצה של הורים בגן ילדים והמשיך לתיאור של קבוצות נוספות). טור זה עבר ב-2015 ממוסף "הארץ" למוסף "7 ימים" של "ידיעות אחרונות". באוקטובר 2019 פוטרה מ"ידיעות אחרונות".

ב-2014 החלה גם לעבוד כשחקנית וגילמה את אסנת, סוכנת השחקנים של יהודה לוי בסדרה "איש חשוב מאוד".

בשנת 2019 מתחה ביקורת חריפה על ראש הממשלה, בנימין נתניהו, לקראת הבחירות לכנסת ה-21, ולקראת הבחירות לכנסת ה-22. ואף קראה לנשיא ארצות הברית שלא להיפגש איתו.

באוקטובר 2024, פורסם כי אלמוג תשתתף בסדרה "מקום שמח" שתעלה בשנת 2025 בערוץ "כאן".

## חיים אישיים
אלמוג גרושה ואם לשלושה ילדים.

## לקריאה נוספת
* **ציפייה**, כנרת זמורה-ביתן דביר, בעריכת הילה בלום, 2018

## קישורים חיצוניים

* 
* 
* 

## הערות שוליים

קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:תסריטאיות טלוויזיה ישראליות
קטגוריה:תסריטאי טלוויזיה ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:סגל הארץ
קטגוריה:סגל ידיעות אחרונות
קטגוריה:משפחת פרס
קטגוריה:כפר אז"ר: אישים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:ישראליות שנולדו ב-1975
קטגוריה:ישראלים שנולדו ב-1975
קתדרת חייקין לגאואסטרטגיה

**מכון חייקין לגאואסטרטגיה** הוא מסגרת לפעילות מחקרית ומדינית באוניברסיטת חיפה. מטרות המכון הן קידום מחקרים אקדמיים בנושאים אסטרטגיים הקשורים למדינת ישראל ולמזרח התיכון, העלאת המודעות לאתגרים ביטחוניים וחברתיים לסדר היום הלאומי, וסיוע לחוקרים ולתלמידי מחקר מצטיינים. חוקרי המכון מתמחים בזיקות בין משאבים טבעיים ותפוצתם, פריסת אוכלוסייה, ותשתיות קריטיות לבין ביטחונה הלאומי של ישראל. בראש המכון עומד, משנת 2023, פרופ' עמי פדהצור.

## ייסוד הקתדרה
מכון חייקין נקרא על שמו של רו"ח ראובן חייקין (1918–2004), שבמותו הוריש כסף להקמת מכון שיעסוק בתחום הגאואסטרטגיה. המכון נוסד ב-2004 על ידי פרופ' ארנון סופר והוא עמד בראשה עד שנת 2016. בראשית דרכה התמקד המכון בסוגיות דמוגרפיות, גבולות, מיעוטים, חקלאות וביטחון לאומי.

## מחקר ופרסומים

המכון יוזם מחקרים בתחומי הגאואסטרטגיה, מסייע לתלמידי מחקר, מקיים ימי עיון וכנסים ומפרסם ספרים ועבודות מדעיות באתר האינטרנט של המכון. כמו כן מקיים המכון ימי עיון וכנסים אשר חלקם מצולמים ומשודרים באתר. בנוסף, המכון מעניק בכול שנה את פרס ראובן חייקין לספר פורץ דרך, את מלגת ארנון סופר לסטודנטים מצטיינים, ומסייע במימון הפקת כתב העת "אופקים בגאוגרפיה".
## קישורים חיצוניים

* האירוע השנתי של קתדרת חייקין לגאואסטרטגיה לשנת 2019 בנושא חשיבותו הגוברת של המפרץ הפרסי חלק ראשון
* האירוע השנתי של קתדרת חייקין לגאואסטרטגיה לשנת 2019 בנושא חשיבותו הגוברת של המפרץ הפרסי חלק שני
*קתדרת חייקין לגאואסטרטגיה מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוני מחקר בישראל
קטגוריה:אוניברסיטת חיפה: יחידות אקדמיות
פרס טוני למחזה הטוב ביותר

**[[פרס טוני]] למחזה הטוב ביותר** (רשמית, פרס אנטואנט פרי על מצוינות בתיאטרון) הוא פרס שנתי לציון הישגים בתיאטרון האמריקאי חי, לרבות תיאטרון מוזיקלי, בהצגות של הפקות בברודוויי, ניו יורק. הפרס מוענק למחזאים ולמפיקים של המחזה הזוכה.

בשנת 1947, השנה הראשונה שבה הוענקו פרסי טוני, לא היה זוכה בקטגוריה זו. "כולם היו בניי" סווג באופן שגוי, וזכה בפרס המחזאי הטוב ביותר עבור ארתור מילר. בשנה שלאחר מכן, "מר רוברטס" היה למחזה הראשון שזכה בפרס הטובי למחזה הטוב ביותר.

## זוכים ומועמדים


### המאה ה-20

### המאה ה-21

## שיאים
המחזאי הבריטי טום סטופארד זכה ארבע פעמים בפרס זה, יותר מכל מחזאי אחר. רק שבעה מחזאים אחרים (ארתור מילר, טרנס מקנאלי, טוני קושנר, אדוארד אלבי, ניל סיימון, יסמינה רזה ופיטר שאפר) זכו בפרס יותר מפעם אחת, כל אחד מהם זכה פעמיים.

ניל סיימון מחזיק בשיא של מספר המועמדויות הרב ביותר - עשר מועמדויות - יותר מכל מחזאי אחר. במקום השני נמצא אוגוסט וילסון עם תשע מועמדויות, ואחר כך טום סטופארד (שבע מועמדויות), אדוארד אלבי (שש מועמדויות) וארתור מילר (חמש מועמדויות).

ב-1994 הפך טוני קושנר למחזאי הראשון שזכה בפרסי טוני רצופים, שנה אחר שנה, עבור שני החלקים של "מלאכים באמריקה". טרנס מקנאלי חזר על הישג זה בשנתיים שלאחר מכן, עם מחזותיו "אהבה! אומץ! חמלה!" ו-"מאסטר קלאס".

## קישורים חיצוניים

* 

## הערות שוליים

*
קטגוריה:פרס טוני
ג'ה מוראנט

**טמטריוס ג'אמל "ג'ה" מוראנט** (באנגלית: **Temetrius Jamel "Ja" Morant**; נולד ב-10 באוגוסט 1999) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הרכז. ידוע כשחקן זריז, מהיר ואקרובטי.

## נעורים וקריירת תיכונים
מוראנט נולד בדאלזל אשר בקרוליינה הדרומית, ולמד ב"תיכון קרסטווד" אשר בעיר סאמטר הסמוכה. בגיל 13 שיחק תקופה קצרה בקבוצת הנוער "סאות' קרוליינה הורנטס" מליגת ה-AAU, לצד זאיון ויליאמסון. בשתי עונותיו האחרונות בליגת התיכונים רשם מוראנט ממוצעים של כ-27 נקודות, 8 ריבאונדים ו-8 אסיסטים למשחק, ונבחר בשתי העונות לחמישיית העונה בליגה האמריקאית לתיכונים קטנים (3A All-State).

## קריירת מכללות
בשנת 2017 החל מוראנט ללמוד באוניברסיטת המדינה של מארי אשר בקנטקי, ובעונתו הראשונה בקבוצת הכדורסל שלה קלע 12.7 נקודות ומסר 6.3 אסיסטים למשחק. בעונתו השנייה הציג שיפור משמעותי כאשר הוביל את כל שחקני ליגת המכללות עם ממוצע של 10.0 אסיסטים למשחק, אליהם הוסיף 24.5 נקודות למשחק. בכך הפך לשחקן הראשון בליגת המכללות אשר קולע לפחות 20 נקודות ומוסר לפחות 10 אסיסטים למשחק במשך עונה שלמה (מאז החלה הליגה לספור אסיסטים בשנת 1983). בסיום העונה הסדירה נבחר מוראנט לשחקן המצטיין של "מחוז אוהיו ואלי" (OVC) ולחמישיית העונה של ליגת המכללות כולה (First-team All-American).

במשחק הראשון של טורניר אליפות המכללות רשם מוראנט טריפל דאבל של 17 נקודות, 11 ריבאונדים ו-16 אסיסטים, והוביל את קבוצתו לניצחון מול אוניברסיטת מרקט בתוצאה 83–64. בכך השוותה הקבוצה את הישג השיא שלה – העפלה לשלב "32 הגדולות" של טורניר המכללות. בסיבוב השני הפסידה מארי סטייט מול אוניברסיטת המדינה של פלורידה בתוצאה 62–90, על אף 28 נקודות של מוראנט. לאחר ההדחה הודיע מוראנט על כוונתו לוותר על המשך לימודיו האקדמיים, ולהעמיד עצמו לבחירה בדראפט ה-NBA.

## קריירת משחק ב-NBA
בדראפט ה-NBA 2019 נבחר מוראנט על ידי ממפיס גריזליס בבחירה השנייה, אחרי זאיון ויליאמסון שנבחר ראשון. במשחקו השלישי ב-NBA, מול ברוקלין נטס, קלע 30 נקודות ומסר 9 אסיסטים בניצחון קבוצתו 134–133. ב-9 בפברואר 2020 השיג את הטריפל דאבל הראשון שלו, כאשר קלע 27 נקודות, קלט 10 ריבאונדים ומסר 10 אסיסטים בניצחון הגריזליס מול וושינגטון ויזארדס. בעונת הרוקי שלו העמיד ממוצעים של 17.8 נקודות ו-7.3 אסיסטים למשחק, והוביל את הגריזליס למקום התשיעי באזור המערבי. בספטמבר 2020 הוכרז כזוכה בתואר רוקי השנה ב-NBA.

בעונת 2021/2022 נבחר מוראנט לראשונה בקריירה למשחק האולסטאר כשחקן פותח בחמישיית המערב. בעונה זו גם קיבל את התואר השחקן המשתפר של העונה ב-NBA. בשנת 2022 הופיע ברשימת טיים 100 נקסט של המגזין "טיים".

בעונת 2022/2023 הסתבך ג'ה מוראנט בהתנהגות הרסנית ולא ראויה והושעה, פעם שנייה, להשעייה והפעם ל-25 משחקים, לאחר שבפעם הראשונה הושעה ל-8 משחקים.

מוראנט חזר לשחק, לאחר ההשעייה, ב-19 בדצמבר 2023 במשחק מול ניו אורלינס פליקנס, וקלע 34 נקודות, כאשר 27 מתוכן קלע במחצית השנייה. ב-8 בינואר 2024 נפצע מוראנט בכתפו במשחק אימון ובכך סיים את עונת 2023/2024.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי קרוליינה הדרומית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הדרומית: כדורסלנים
קטגוריה:כדורסלני אוניברסיטת המדינה של מארי
קטגוריה:בחירות דראפט של ממפיס גריזליס
קטגוריה:כדורסלני ממפיס גריזליס
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1999